Ferenc Puskás
Ferents Pushkash (veng.: Puskás Ferenc, haqiqiy ismi Ferents Purseld Byro (veng.: Purczeld Bíró Ferenc); 2-aprel 1927, Budapesht, Vengriya — 17-noyabr 2006, oʻsha yerda) — venger futbolchi, koʻpchilik tomonidan futbol tarixidagi eng buyuk oʻyinchilaridan biri deb tan olingan, vengerlarning „Oltin jamoa“si qatnashchisi. Ferents Pushkash hayotlik vaqtidayoq vengerlarning barcha davrlardagi eng yaxshi futbolchisi deb tan olingan. Ferents Pushkashning sharafiga Budapeshtdagi multisport stadioni qurilgan va uning nomi berilgan. FIFA tanlovi boʻyicha yilning eng yaxshi goli mukofoti ham Pushkash nomi bilan ataladi.